Բայց իրականում քարոզարշավը բավական հանգիստ է եւ դա արտահայտվել է նաեւ դիտորդական առաքելության ԵԱՀԿ երկրորդ միջանկյալ զեկույցում, նաեւ ԱՊՀ-ի դիտորդական առաքելության զեկույցներում: Զեկույցները բաց փաստաթղթեր են, իրենց ինտերնետային կայքում տեղադրված են եւ յուրաքանչյուրը կարող է ծանոթանալ այդ փաստաթղթերին: Ամեն ինչի հետ չէ, որ մենք համաձայն ենք, կարծում եմ, որ կան շատ մանրուքներ, որոնք ուղղակի գործընթացի հետ կապ չունեն, բայց արտացոլված են այդ փաստաթղթերի մեջ: Ամենից կարեւորը, որ այն ինչ կա, նույնիսկ թերությունների առումով, պարբերական բնույթ չի կրում, համատարած չէ եւ կազմակերպված տեսք չունի: Սա ակնհայտ է: Բայց կա երկու սկզբունքային հարց, որոնց նկատմամբ մենք ունենք առարկություն եւ այսօր ես նաեւ այս ամբիոնից այդ առարկությունը կհնչեցնեմ: